**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony (ďalej len „návrh zákona“) | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo hospodárstva Slovenskej republiky | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | 8.9.2020 – 21.9.2020 | | | | |
| **Predpokladaný termín predloženia na MPK\*** | | | | | 22.9.2020 | | | | |
| **Predpokladaný termín predloženia na Rokovanie vlády SR\*** | | | | | do 31.10.2020 | | | | |
|  | | | | | | | | | |
| 1. **Definovanie problému** | | | | | | | | | |
| *Uveďte základné problémy, na ktoré navrhovaná regulácia reaguje.*  Základným problémom, ktorý návrh zákona v časti, ktorá zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov (ďalej len „zákon č. 371/2019 Z. z.“) rieši, je odstránenie nadmernej regulácie pre prevádzku detského ihriska. Zákon č. 371/2019 Z. z. určuje viaceré povinnosti pre vlastníkov detských ihrísk, ktoré sú neprimerane zaťažujúce a nákladné.  Ide napr. o povinnosť zabezpečiť inšpekčný certifikát pri uvedení do prevádzky, pravidelné kontroly detského ihriska, evidencia a povinné nahlasovanie úrazov, atď.  Časť návrhu zákona, ktorou sa zrušuje Vyhláška Ministerstva hospodárstva Slovenskej republiky č. 277/2008 Z. z. z 26. júna 2008, ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried (ďalej len „vyhláška  č. 277/2008 Z. z.“) rieši zníženie administratívnej záťaže pre podnikateľov, ktorí poskytujú ubytovanie a s ním spojené služby na základe živnostenského oprávnenia. Ubytovacie zariadenia už nebudú musieť spĺňať určité podmienky pri zaraďovaní do kategórií a tried. | | | | | | | | | |
| 1. **Ciele a výsledný stav** | | | | | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Cieľom návrhu zákona je zníženie administratívnej a finančnej záťaže pre vlastníkov detských ihrísk a prevádzkovateľov ubytovacích zariadení. | | | | | | | | | |
| 1. **Dotknuté subjekty** | | | | | | | | | |
| *Uveďte subjekty, ktorých sa zmeny návrhu dotknú priamo aj nepriamo:*  V prípade zrušenia zákona č. 371/2019 Z. z.:  Subjekty verejnej správy – obce (vlastníci detských ihrísk), Slovenská obchodná inšpekcia (orgán dohľadu)  Podnikatelia – vlastníci detských ihrísk, prevádzkovatelia detských ihrísk, zriaďovatelia detských ihrísk, výrobcovia, dovozcovia zariadení detských ihrísk, akreditované osoby  Iné osoby - osoby certifikované na kontrolu detských ihrísk  Iní vlastníci/prevádzkovatelia detských ihrísk (napr. školy a školské zariadenia, zariadenia pre deti a mládež občianske združenia...)  Užívatelia detských ihrísk (deti a osoby za ne zodpovedné)  V prípade zrušenia vyhlášky č. 277/2008 Z. z.:  Subjekty, ktoré pôsobia v ubytovacích službách. | | | | | | | | | |
| 1. **Alternatívne riešenia** | | | | | | | | | |
| *Aké alternatívne riešenia boli posudzované?*  *Uveďte, aké alternatívne spôsoby na odstránenie definovaného problému boli identifikované a posudzované.*  V prípade zákona č. 371/2019 Z. z. boli zvažované tieto alternatívy:   1. Ponechanie *statu quo* – v tomto prípade by museli vlastníci splniť podmienky určené zákonom, čo by pre nich predstavovalo zvýšené finančné náklady. 2. Novelizácia zákona č. 371/2019 Z. z., ktorá by značne okresala povinnosti vlastníkov detských ihrísk, avšak časť povinností by ponechala (napr. vypustenie povinnosti vlastniť inšpekčný certifikát, ponechanie povinnosti označenia detského ihriska).   V prípade vyhlášky č. 277/2008 Z. z. boli zvažované tieto alternatívy:   1. Ponechanie *statu quo* – v tomto prípade by museli ubytovatelia naďalej spĺňať podmienky určené predmetnou vyhláškou. 2. Novelizácia vyhlášky č. 277/2008 Z.z., ktorá by zúžila výpočet povinného vybavenia ubytovacích zariadení. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | ☐ Áno | | ☒ Nie | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | |
| 1. **Transpozícia práva EÚ** | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | | | | | | | | |
| Návrh zákona nepredstavuje transpozíciu práva EÚ. | | | | | | | | | |
| 1. **Preskúmanie účelnosti\*\*** | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.*  Účelnosť návrhu zákona bude preskúmaná na základe výsledkov kontrol, ktoré zistia mieru nebezpečných detských ihrísk a tiež na základe stavu ubytovacích zariadení. | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
|  | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | **☒** | | **Pozitívne** | | **☐** | **Žiadne** | ☐ | | **Negatívne** |
| z toho rozpočtovo zabezpečené vplyvy | ☐ | | Áno | | ☐ | Nie | ☐ | | Čiastočne |
| **Vplyvy na podnikateľské prostredie** | **☒** | | **Pozitívne** | | **☐** | **Žiadne** | **☒** | | **Negatívne** |
| z toho vplyvy na MSP | ☒ | | Pozitívne | | ☐ | Žiadne | ☒ | | Negatívne |
| **Sociálne vplyvy** | **☐** | | **Pozitívne** | | **☐** | **Žiadne** | **☒** | | **Negatívne** |
| **Vplyvy na životné prostredie** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na informatizáciu** | **☐** | | **Pozitívne** | | **☒** | **Žiadne** | **☐** | | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** | **☐** | **Pozitívne** | **☒** | **Žiadne** | **☐** | **Negatívne“** |
| **vplyvy na procesy služieb vo verejnej správe** | **☐** | **Pozitívne** | **☒** | **Žiadne** | **☐** | **Negatívne“** |

|  |
| --- |
| 1. **Poznámky** |
| *V prípade potreby uveďte doplňujúce informácie k návrhu.*  K vplyvom na rozpočet verejnej správy - časť detských ihrísk je v zriaďovateľskej pôsobnosti miest a obcí. Zákon č. 371/2019 Z. z. určoval nové povinnosti pre týchto vlastníkov - hlavný vplyv na rozpočet verejnej správy je preto šetrenie nákladov, ktoré by museli byť vynaložené na výkon vstupnej/pravidelnej kontroly (cena za výkon vstupnej kontroly mala byť výsledkom pôsobenia trhového mechanizmu; výdavky na výkon pravidelnej kontroly by predstavovala odplata za výkon tejto kontroly externému subjektu alebo výdavky na školenie zamestnancov, ktorí by následne boli oprávnení na výkon pravidelnej kontroly).  Náklady spojené s administratívnymi povinnosťami v zákone č. 371/2019 Z. z. bolo možné odhadnúť na *204,02 €* na jedno detské ihrisko na rok, avšak počet detských ihrísk v zriaďovateľskej pôsobnosti obcí alebo miest nie je známy, preto nebolo možné vyčísliť celkový vplyv na rozpočet verenej správy. Predloženým návrhom sa teda uvedené prostriedky ušetria.  Vplyvy k zákonu č. 371/2019 Z. z. nebolo možné presne kvantifikovať vzhľadom na chýbajúci údaj o počte detských ihrísk, ktoré spadali do rozsahu návrhu zákona, na území SR (predmetná informácia nie je súčasťou žiadneho verejného registra a tento údaj sa predkladateľovi nepodarilo získať ani priamym zberom), z toho dôvodu nie je možné vyčísliť ani vplyvy k návrhu zákona, ktorým sa zákon č. 371/2019 Z. z. ruší. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  Veronika Virághová  odbor ochrany spotrebiteľa MH SR  viraghova@mhsr.sk  02/4854 2515 |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali).*  Predkladateľ pri vypracúvaní doložky vplyvov použil Kalkulačku nákladov regulácie a ukazovatele Štatistického úradu. |
| 1. **Stanovisko Komisie pre posudzovanie vybraných vplyvov z PPK** |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania* stanovisko komisie **(Predbežné Pripomienkové Konanie)**  **k materiálu**  **Návrh zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov**  **I. Úvod:** Ministerstvo hospodárstva SR predložilo dňa 9. septembra 2020 Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov“.* Materiál predpokladá pozitívne vplyvy na rozpočet verejnej správy, pozitívne a negatívne vplyvy na podnikateľské prostredie vrátane pozitívnych a negatívnych vplyvov na malé a stredné podniky a negatívne sociálne vplyvy.  **II. Pripomienky a návrhy zmien:** Komisia neuplatňuje k materiálu žiadne pripomienky a odporúčania.  **III. Záver:** Stála pracovná komisia na posudzovanie vybraných vplyvov vyjadruje  **súhlasné stanovisko**  s materiálom predloženým na predbežné pripomienkové konanie.  **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok. |